bg bg bg bg ru bg ru ru bg bg bg bg bg bg bg hbs_cyr ru ru bg ru bg bg fr hbs_cyr ru ru bg bg bg ru ru ru bg bg bg bg bg bg bg bg en en bg en bg bg bg bg bg ru bg bg bg bg bg en ru bg bg bg bg bg bg bg bg bg bg bg uk bg hbs_cyr ru ru bg bg bg uk ru ru ru ru sl bg bg bg bg bg
Акнето е комплексен кожен проблем
Розацея,свръхчувствителна и склонна към зачервяване кожа на лицето
Дерматохирургия и профилактика на кожен рак
Гъбични инфекции на кожата,ноктите и косата
Кожни заболявания в старческа възраст
Псориазис – въпроси и практически съвети
0899 46 89 45 dr.ivanovabg@gmail.com Работи с НЗОК
0899 46 89 45
Събота - Неделя:  Почивни дни
Начало Лечение Детска дерматология
В кабинета се консултират и лекуват деца от 0 до 18 години с остри и хронично-протичащи кожни заболявания - кожни инфекции/бактериални, вирусни и гъбични/, вирусни брадавици, атопичен дерматит, уртикария, алопеция ареата, акне, псориазис,болести на ноктите и косата, вродени и наследствени кожни заболявания/ихтиози, кератодермии/.
Сухата и атопична кожа при децата изисква специални грижи
Атопичният дерматит или т.нар."детска екзема" е често срещано заболяване при малките деца и през последните години става все по-разпространен.При децата атопичният дерматит се проявява най-често преди да са навършили 5г. и обхваща лицето и скалпа.През първата година от живота може да обхване и цялото тяло.Типични симптоми на това състояние са зачервяване,суха залющена кожа и сърбеж.Много характерна е появата на първите симптоми около момента на "захранване" на бебето през 4-5-я  месец след раждането.Това не трябва да притеснява родителите и да води до хранителни ограничения,които точно в този период на интензивен растеж и развитие биха дали отражение в един по-късен етап - поява на анемия,изоставане във физическото развитие,косопад,забавен растеж със структурни промени на ноктите.Общите профилактични мерки включват избягване на претоплянето,лечение на обстипацията/запека/,избягване на "народна медицина" при грижите за кожата на кърмачето.Характерно за атопичния дерматит е появата му на "приливи и отливи",без видима причина и въпреки правилните хигиенни грижи за кожата.С израстването на детето тези "пристъпи" стават по-редки,заболяването се ограничава в определени кожни участъци и след пубертета отшумява напълно при по-голямата част от децата.
Родителите на деца с атопичен дерматит често се чувстват неуверени в избора на най-добрата грижа за децата си.Лекуващият дерматолог  е човекът,който ще овладее пристъпът на заболяването с подходящи медикаменти и ще назначи поддържащи козметични продукти за профилактика на рецидивите.
Препоръчителна грижа за деца със суха и атопична кожа
1.Почистване - желателно е да се използва душ-олио като добавка за вана при бебета или директно да се нанася върху кожата при по-големи деца.Винаги да се изплаква обилно с вода.Душ-олиото облекчава сърбежа,успокоява, защитава и почиства от люспите сухата и атопична кожа.
2.Грижа за тялото - подходящи за целта са специалните медицински кремове,лосиони и балсами наречени "емолиенти",които трябва да се използват ежедневно след измиване.При сухата и атопична кожа е много важно да се задържи влагата в горните слоеве на кожата.За целта поддържащия продукт трябва да се нанася в достатъчно количество в рамките на 3 мин. след измиване,докато кожата е все още влажна.
Точната доза е много важна за успешното лечение.Необходимо е да се нанася достатъчно лосион или крем при всяка апликация.Дозирайте количеството продукт според върха на пръста.Дозата отмерена на върха на пръста на възрастен човек е приблизително 0,5г.Едно бебе има нужда от 3-5г за цялото тяло,а дете в училищна възраст - 5-8г.
3.Грижа за скалпа - атопичният дерматит често се съпътства със сърбеж и залющване по скалпа.Правилните хигиенни грижи включват използването на специални дермокозметични шампоани,които почистват люспите по деликатен начин и в същото време успокояват сърбежа.
Себореен дерматит в детска възраст
Себорейният дерматит е често срещан проблем в детска възраст с характерни кожни обриви в различните възрастови групи.Заболяването не е аналог на себорейния дерматит у възрастните и няма връзка с мастната секреция.Започва в първото тримесечие след раждането и се самоизлекува до 6-я месец.Не рецидивира,но може да се разпространи и да предизвика зачервяване на големи кожни площи.По-често се среща при кърмени деца.Характерните прояви в кърмаческа възраст включват натрупването на "млечни корички" по скалпа и дерматит на седалището.При децата в предучилищна и ранна училищна възраст се представя с обилно наслояване на люспи и корички по скалпа,които трудно се отделят и при опит за премахването им остава влажна зачервена кожа, но космите не се засягат.При деца с мургава кожа и малцинствен произход се наблюдават т.нар."лишеи" по кожата на лицето.
Лечението се провежда от дерматолог с подходящи медикаменти и специфична за това заболяване медицинска козметика.
Вирусни инфекции със засягане на кожата и лигавиците при децата
Инфекции с херпесни вируси
Херпесните вируси причиняват различни заболявания с доста разнообразни, в повечето случаи типични кожни обриви -  добре познатите вирусни шарки,обикновен херпес/стресница/,розов лишей,усложнени с херпесна инфекция кожни заболявания и др.Важно е да се знае,че тези заболявания са заразни за околните и налагат спазването на висока лична и обществена хигиена:използване на индивидуални прибори за хранене и личен тоалет,спиране на посещенията в детски ясли,градини и училище до пълното оздравяване на болното дете.Необходимо е навременно и компетентно лечение,за да се избягнат усложненията като кожни и общи инфекции с други бактерии и вируси.
Често срещани при децата са обикновените брадавици по пръстите на ръцете и краката,дланите и ходилата/кокоши тръни/,лицето.Предразполагащ фактор за заразяване са близките,ежедневни телесни контакти със заразени лица - родители,приятели,които имат брадавици по кожата.;постоянни травми на дланите и ходилата при активно спортуващи деца;потиснат или отслабен имунитет вследствие често боледуване от настинки,грип,ангина или хронични заболявания налагащи лечение с кортикостероиди/астма,бронхит/. Макар и рядко,брадавиците могат да се локализират по лигавицата на устата/особено при опит за откъсване със зъби/.
По-особен вид брадавици са заразните молуски.Те са типично "детско" заболяване и могат да се локализират навсякъде по кожата,включително по ръбовете на клепачите и външните полови органи.
Лечението се провежда от дерматолог,за предпочитане в кабинет, тъй като обработката на брадавиците в домашни условия не винаги дава траен резултат и може да се съпътства от различни усложнения.
Човешката краста е широко разпространено заболяване ,особено в детски колективи и семейства с ниска здравна и битова култура.Поставянето на диагнозата не винаги е лесно,особено когато има друго кожно заболяване със сърбеж:атопичен дерматит,уртикария и др.Сърбежът по кожата налага задължителна консултация с дерматолог с цел откриване и правилно лечение на крастата.Недоизлекуваните индивиди след време отново развиват заболяването и го предават на близкото обкръжение,затова е необходимо лечение и профилактичен преглед при кожен лекар на контактните лица.
Бактериалните инфекции по кожата са често срещани при децата.Винаги протичат остро,с типични обриви и по правило се разпространяват на отдалечени места по тялото при ненавременно лечение или невярна диагноза(поставена от лекар-неспециалист).Често се развива като усложнение при ангина,хрема и други инфекции на дихателните пътища.Импетигото може да се "насложи" върху друго кожно заболяване като краста,херпес,атопичен дерматит,екзема и др.Индивидите с импетиго са заразни за околните и трябва да избягват социални контакти,посещение на детски заведения и спортни клубове.Задължително е използването на лични тоалетни принадлежности(кърпи за лице и ръце).Лечението се назначава от дерматолог и не се прекъсва преждевременно.
Подценяването на навременното им лечение е причина за затегнато протичане,генерализация на обрива и развитие на автосенсиблизация т.е. алергия към микробния причинител с трансформиране на обривите по типа на екземите - с подмокряне, силен сърбеж и неповлияване от предписания антибиотик.Нерядко може да се развият и полимикробни инфекции - причиняват се от 2 и повече микробни причинителя,които са се насложили върху първоначалната кожна инфекция.Това затруднява  и удължава лечението, а понякога се стига и до болнично лечение за овладяване на симптомите.
Общи условия за ползване
Политика за използване на бисквитки
Събота - Неделя:  Почивни дни
Д-р ДИАНА ИВАНОВА - ДЕРМАТОЛОГ - ЧАСТЕН КАБИНЕТ
гр. Стара Загора, 6000
Телефон: 0899 468 945
© 2022 Dermatolog-ivanova.bg - Всички права запазени.
„Бисквитките“ ни помагат да предоставяме услугите си. С използването на услугите ни приемате, че можем да използваме „бисквитки“.